OB praat vandag oor Nkandla-verslag - Maroela Media
OB praat vandag oor Nkandla-verslag
Adv. Thuli Madonsela tydens ‘n vorige perskonferensie oor die Nkandla-verslag. Foto: Werner Beukes / SAPA
Thuli Madonsela, die Openbare Beskermer (OB), het ŉ perskonferensie vir Woensdagmiddag gereël om die pad vorentoe te bespreek nadat die voorlopige Nkandla-verslag uitgelek het.
Die ANC het Madonsela Dinsdag versoek om haar verslag oor die sekuriteitsopgraderings by Nkandla publiek te maak.
“Ons is besorg oor die gereeldheid waarop voorlopige verslae van die OB uitlek,” het Gwede Mantashe, sekretaris-generaal van die ANC, gesê. “Die ANC dring ook daarop aan dat die finale verslag baie dringend vrygestel sal word.”
Mantashe het gesê die volle verslag moet publiek gemaak word, aangesien net sekere gedeeltes van die verslag in die media verskyn, en ŉ algehele opinie nie geskep kan word nie. Hy sê die gedeeltelike inligting, wat uitgelek het en in die media verskyn het, plaas die president in ŉ slegte lig.
Lees ook: ANC wil Nkandla-verslag vrystel
ANC Gwede Mantashe Nkandla Openbare Beskermer Thuli Madonsela
Een sterf, baba kritiek ná KZN-ongeluk
Thuli het haar goed van haar taak gekwyt. Die feit dat Jacob Zuma in ‘n slegte lig gestel is, het hy oor homself gebring. Die vrou se integriteit behoort nie in twyfel getrek te word nie.
Eienaardig dat die verslag eers “gelek” het nadat dit aan die ministers oorhandig is. Terwyl dit by Thuli was, was daar geen ongerymdhede nie.